CELEX: 
Language: el
Date: 2020-08-25 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κατ’ εξουσιοδότηση κανονισμού (ΕΕ) 2019/2035 για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου σχετικά με τους κανόνες που διέπουν τις εγκαταστάσεις στις οποίες διατηρούνται χερσαία ζώα και τα εκκολαπτήρια, καθώς και την ιχνηλασιμότητα ορισμένων δεσποζόμενων χερσαίων ζώων και αυγών για επώαση

ΕΥΡΩΠΑΪΚΗ
                         ΕΠΙΤΡΟΠΗ
                                                 Βρυξέλλες, 25.8.2020
                                                 C(2020) 5730 final
      ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                    της 25.8.2020
    για την τροποποίηση του κατ’ εξουσιοδότηση κανονισμού (ΕΕ) 2019/2035 για τη
   συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του
     Συμβουλίου σχετικά με τους κανόνες που διέπουν τις εγκαταστάσεις στις οποίες
    διατηρούνται χερσαία ζώα και τα εκκολαπτήρια, καθώς και την ιχνηλασιμότητα
            ορισμένων δεσποζόμενων χερσαίων ζώων και αυγών για επώαση
                   (Κείμενο που παρουσιάζει ενδιαφέρον για τον ΕΟΧ)
EL                                                                                EL
 ---pagebreak---                                         ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Ο κανονισμός (EΕ) 2016/429 του Ευρωπαϊκού Κοινοβουλίου και του Συμβουλίου, της 9ης
   Μαρτίου 2016, σχετικά με τις μεταδοτικές νόσους των ζώων και για την τροποποίηση και την
   κατάργηση ορισμένων πράξεων στον τομέα της υγείας των ζώων («νόμος για την υγεία των
   ζώων»)1, καθορίζει κανόνες, αφενός, για την πρόληψη και τον έλεγχο των νόσων που
   μεταδίδονται στα ζώα ή στον άνθρωπο, συμπεριλαμβανομένων, μεταξύ άλλων, κανόνων για
   τις εγκαταστάσεις στις οποίες διατηρούνται χερσαία ζώα και για τα εκκολαπτήρια, και,
   αφετέρου, για την ιχνηλασιμότητα ορισμένων δεσποζόμενων χερσαίων ζώων και αυγών για
   επώαση εντός της Ένωσης. Ο κανονισμός αναθέτει επίσης στην Επιτροπή την εξουσία να
   θεσπίζει κανόνες για τη συμπλήρωση ορισμένων μη ουσιωδών στοιχείων του εν λόγω
   κανονισμού μέσω κατ’ εξουσιοδότηση πράξεων.
   Η Επιτροπή θέσπισε τέτοιους κανόνες στον κατ’ εξουσιοδότηση κανονισμό (ΕΕ) 2019/2035
   της Επιτροπής, της 28ης Ιουνίου 2019, για τη συμπλήρωση του κανονισμού (ΕΕ) 2016/429
   του Ευρωπαϊκού Κοινοβουλίου και του Συμβουλίου σχετικά με τους κανόνες που διέπουν τις
   εγκαταστάσεις στις οποίες διατηρούνται χερσαία ζώα και εκκολαπτήρια, καθώς και την
   ιχνηλασιμότητα ορισμένων δεσποζόμενων χερσαίων ζώων και αυγών για επώαση2. Στο μέρος
   III του κατ’ εξουσιοδότηση κανονισμού (ΕΕ) 2019/2035 περιλαμβάνονται κανόνες για την
   ιχνηλασιμότητα των δεσποζόμενων χερσαίων ζώων· ειδικότερα, στον τίτλο II του μέρους ΙΙΙ
   θεσπίζονται κανόνες για την ιχνηλασιμότητα δεσποζόμενων προβατοειδών και αιγοειδών,
   στους οποίους περιλαμβάνονται κανόνες για τα μέσα και τις μεθόδους ταυτοποίησης των εν
   λόγω ζώων, καθώς και παρεκκλίσεις από ορισμένες απαιτήσεις που ορίζονται στις εν λόγω
   διατάξεις.
   Ειδικότερα, το άρθρο 45 του κατ’ εξουσιοδότηση κανονισμού (ΕΕ) 2019/2035 ορίζει
   υποχρεώσεις για τους υπευθύνους επιχειρήσεων που εκτρέφουν προβατοειδή και αιγοειδή,
   όσον αφορά τα μέσα και τις μεθόδους ταυτοποίησης των ζώων αυτών και την τοποθέτηση και
   τη χρήση των μέσων αυτών. Μία από τις παρεκκλίσεις από το άρθρο 45 του εν λόγω
   κατ’ εξουσιοδότηση κανονισμού οι οποίες προβλέπονται στο άρθρο 46 παράγραφος 4 του
   ίδιου κανονισμού επιτρέπει στους υπευθύνους επιχειρήσεων που διατηρούν προβατοειδή και
   αιγοειδή μικρότερα των 12 μηνών να ταυτοποιούν τα ζώα τους με ένα και μόνο ηλεκτρονικό
   ενώτιο, στο οποίο αναγράφεται με ευδιάκριτο τρόπο ο μοναδικός αριθμός καταχώρισης της
   εγκατάστασης γέννησης των ζώων και ο κωδικός ταυτοποίησης του συγκεκριμένου ζώου,
   όταν τα εν λόγω ζώα προορίζονται να μεταφερθούν σε σφαγείο, κατόπιν εργασίας
   συγκέντρωσης ή αφού υποβληθούν σε διαδικασία πάχυνσης σε άλλη εγκατάσταση, στο ίδιο
   κράτος μέλος.
   Η παρέκκλιση έγινε αποδεκτή με ευμένεια από τα κράτη μέλη και τα ενδιαφερόμενα μέρη
   κατά την κατάρτιση της κατ’ εξουσιοδότηση πράξης και κατά την περίοδο υποβολής
   παρατηρήσεων για το σχέδιο της κατ’ εξουσιοδότηση πράξης. Ωστόσο, στη συνέχεια, η
   Επιτροπή έλαβε διάφορες παρατηρήσεις από ορισμένα ενδιαφερόμενα μέρη και κράτη μέλη
   σχετικά με την παρέκκλιση, η οποία θεωρήθηκε υπερβολικά επαχθής για τους εκτροφείς
   προβατοειδών και αιγοειδών, ιδίως λόγω της χαμηλής τιμής στην αγορά για τα ζώα τους που
   στέλνονται στη σφαγή. Η χρήση συμβατικού ενωτίου προτάθηκε ως πιο κατάλληλη και
   φθηνότερη εναλλακτική λύση αντί του ηλεκτρονικού ενωτίου.
   1
           ΕΕ L 84 της 31.3.2016, σ. 1.
   2
           ΕΕ L 314 της 5.12.2019, σ. 115.
EL                                               1                                          EL
 ---pagebreak---    Υπό το πρίσμα των παρατηρήσεων αυτών, η Επιτροπή έκρινε ότι ένα συμβατικό ενώτιο ή μια
   συμβατική ταινία στο μεσοκύνιο, η οποία, στο άρθρο 45 παράγραφος 1 του
   κατ’ εξουσιοδότηση κανονισμού (ΕΕ) 2019/2035, θεωρείται ισοδύναμη επιλογή με
   συμβατικό ενώτιο, για ζώα που προορίζονται να μεταφερθούν απευθείας σε σφαγείο πριν από
   την ηλικία των 12 μηνών, θα μπορούσε να εξασφαλίσει επαρκές επίπεδο ιχνηλασιμότητας
   κατά τη μετακίνηση των νεαρών προβατοειδών και αιγοειδών, κατόπιν διαδικασίας
   πάχυνσης, σε σφαγείο εντός του ίδιου κράτους μέλους. Συνεπώς, ο παρών
   κατ’ εξουσιοδότηση κανονισμός τροποποιεί τους κανόνες που θεσπίστηκαν με τον κανονισμό
   (ΕΕ) 2019/2035, επιτρέποντας πρόσθετη παρέκκλιση για την ταυτοποίηση νέων
   προβατοειδών και αιγοειδών ζώων που μεταφέρονται, αφού υποβληθούν σε διαδικασία
   πάχυνσης, για σφαγή εντός του ίδιου κράτους μέλους. Αυτή η πρόσθετη παρέκκλιση
   αποσκοπεί στο να διασφαλίσει την ομαλή λειτουργία του συστήματος ταυτοποίησης και
   καταχώρισης των εν λόγω ζώων στην Ένωση, αποφεύγοντας την επιβολή δυσανάλογων
   επιβαρύνσεων και δαπανών στους υπευθύνους επιχειρήσεων, ενώ παράλληλα εξασφαλίζει
   την ιχνηλασιμότητα των εν λόγω ζώων.
   Επιπλέον, οι τροποποιήσεις που θεσπίζονται με την παρούσα κατ’ εξουσιοδότηση πράξη
   απαιτούν από τα κράτη μέλη που θα χρησιμοποιήσουν ορισμένες παρεκκλίσεις που
   προβλέπονται στο άρθρο 46 του κατ’ εξουσιοδότηση κανονισμού (ΕΕ) 2019/2035,
   συμπεριλαμβανομένης της πρόσθετης παρέκκλισης από το παρόν σχέδιο κατ’ εξουσιοδότηση
   πράξης, να καθιερώσουν διαδικασίες για την εφαρμογή τους στο έδαφός τους. Η
   τροποποίηση αυτή αποσκοπεί στην αποφυγή κάθε κινδύνου για την υγεία των ζώων ή κάθε
   παρεμπόδισης της ιχνηλασιμότητας των δεσποζόμενων προβατοειδών και αιγοειδών, που θα
   μπορούσε να προκύψει από την εφαρμογή των εν λόγω παρεκκλίσεων, καθώς και στην
   πρόληψη ενδεχόμενων επιχειρησιακών δυσκολιών που συνδέονται με τη διαχείρισή τους.
   2.       ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Η Επιτροπή είχε επαφές με την ομάδα εμπειρογνωμόνων για την υγεία των ζώων (E00930)
   μέσω γραπτής διαβούλευσης. Το σχέδιο του κατ’ εξουσιοδότηση κανονισμού τέθηκε επίσης
   στη διάθεση του Ευρωπαϊκού Κοινοβουλίου και του Συμβουλίου. Το Ευρωπαϊκό
   Κοινοβούλιο και το Συμβούλιο δεν υπέβαλαν καμία παρατήρηση. Πραγματοποιήθηκαν
   συναντήσεις με διάφορα ενδιαφερόμενα μέρη στο πλαίσιο της συμβουλευτικής επιτροπής για
   την υγεία των ζώων, όπου παρουσιάστηκαν και συζητήθηκαν ο στόχος και το περιεχόμενο
   του σχεδίου της κατ’ εξουσιοδότηση πράξης.
   Επιπλέον, κατά την περίοδο από 19 Μαΐου 2020 έως 16 Ιουνίου 2020, στο πλαίσιο του
   μηχανισμού ανατροφοδότησης για τη βελτίωση της νομοθεσίας, συγκεντρώθηκαν οι
   παρατηρήσεις των ενδιαφερόμενων μερών επί του σχεδίου του κατ’ εξουσιοδότηση
   κανονισμού. Ελήφθησαν συνολικά 3 παρατηρήσεις, μεταξύ αυτών και γνώμες από τα
   παρακάτω ενδιαφερόμενα μέρη: Confédération paysanne (FR), OVINFOS (FR), Federation
   nationale des éleveurs de chèvres (FNEC)(FR).
   Επιπλέον, οι δημόσιες αρχές (BG, IE, και NL) υπέβαλαν 3 γνώμες μέσω ηλεκτρονικού
   ταχυδρομείου στην Επιτροπή.
   Υποβλήθηκαν τα ακόλουθα αιτήματα και παρατηρήσεις:
   –        ο κλάδος των αιγοειδών δέχθηκε ευμενώς τις διατάξεις του παρόντος
            κατ’ εξουσιοδότηση κανονισμού, ο οποίος υποστηρίζει τις υπάρχουσες δυνατότητες
            για παρεκκλίσεις στα κράτη μέλη·
   –        αιτήματα για την συμπερίληψη διάταξης με την οποία τα κράτη μέλη να μπορούν να
            επιτρέψουν παρέκκλιση στα εθνικά εδάφη τους.
EL                                             2                                           EL
 ---pagebreak---    3.     ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Ο παρών κατ’ εξουσιοδότηση κανονισμός πρέπει να εγκριθεί στο πλαίσιο του κανονισμού
   (EE) 2016/429 του Ευρωπαϊκού Κοινοβουλίου και του Συμβουλίου, και ιδίως σύμφωνα με το
   άρθρο 118 παράγραφοι 1 και 2 του εν λόγω κανονισμού.
EL                                            3                                          EL
 ---pagebreak---           ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                              της 25.8.2020
       για την τροποποίηση του κατ’ εξουσιοδότηση κανονισμού (ΕΕ) 2019/2035 για τη
      συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του
        Συμβουλίου σχετικά με τους κανόνες που διέπουν τις εγκαταστάσεις στις οποίες
       διατηρούνται χερσαία ζώα και τα εκκολαπτήρια, καθώς και την ιχνηλασιμότητα
                ορισμένων δεσποζόμενων χερσαίων ζώων και αυγών για επώαση
                         (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) 2016/429 του Ευρωπαϊκού Κοινοβουλίου και του
   Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την
   τροποποίηση και την κατάργηση ορισμένων πράξεων στον τομέα της υγείας των ζώων (στο
   εξής: νόμος για την υγεία των ζώων)3, και ιδίως το άρθρο 118 παράγραφοι 1 και 2,
   Εκτιμώντας τα ακόλουθα:
   (1)    Ο κανονισμός (EΕ) 2016/429 θεσπίζει κανόνες για την πρόληψη και τον έλεγχο
          νόσων που μεταδίδονται σε ζώα ή στον άνθρωπο, συμπεριλαμβανομένων, μεταξύ
          άλλων, κανόνων για τις εγκαταστάσεις στις οποίες διατηρούνται χερσαία ζώα και για
          τα εκκολαπτήρια, καθώς και για την ιχνηλασιμότητα ορισμένων δεσποζόμενων
          χερσαίων ζώων και αυγών για επώαση εντός της Ένωσης. Ο κανονισμός αναθέτει
          επίσης στην Επιτροπή την εξουσία να θεσπίζει κανόνες για τη συμπλήρωση
          ορισμένων μη ουσιωδών στοιχείων του εν λόγω κανονισμού μέσω
          κατ’ εξουσιοδότηση πράξεων.
   (2)    Ο κατ’ εξουσιοδότηση κανονισμός (ΕΕ) 2019/2035 της Επιτροπής4 θεσπίζει
          συμπληρωματικούς κανόνες για τις καταχωρισμένες και εγκεκριμένες εγκαταστάσεις
          για δεσποζόμενα χερσαία ζώα και αυγά για επώαση, καθώς και για την
          ιχνηλασιμότητα ορισμένων δεσποζόμενων χερσαίων ζώων και αυγών για επώαση.
          Ειδικότερα, ο τίτλος II του μέρους III του εν λόγω κατ’ εξουσιοδότηση κανονισμού
          θεσπίζει κανόνες σχετικά με την ιχνηλασιμότητα των δεσποζόμενων προβατοειδών
          και αιγοειδών, στους οποίους περιλαμβάνονται υποχρεώσεις των υπευθύνων
          επιχειρήσεων όσον αφορά τα μέσα και τις μεθόδους ταυτοποίησης των ζώων αυτών.
   (3)    Επιπλέον, το άρθρο 46 του κατ’ εξουσιοδότηση κανονισμού (EE) 2019/2035
          προβλέπει ορισμένες παρεκκλίσεις από τις απαιτήσεις ιχνηλασιμότητας για τα
          δεσποζόμενα προβατοειδή και αιγοειδή οι οποίες ορίζονται στο άρθρο 45 της εν λόγω
          πράξης. Σ’ αυτές περιλαμβάνεται η δυνατότητα για τους υπευθύνους επιχειρήσεων
   3
          ΕΕ L 84 της 31.3.2016, σ.1.
   4
          Κατ’ εξουσιοδότηση κανονισμός (ΕΕ) 2019/2035 της Επιτροπής, της 28ης Ιουνίου 2019, για τη
          συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου
          σχετικά με τους κανόνες που διέπουν τις εγκαταστάσεις στις οποίες διατηρούνται χερσαία ζώα και τα
          εκκολαπτήρια, καθώς και την ιχνηλασιμότητα ορισμένων δεσποζόμενων χερσαίων ζώων και αυγών για
          επώαση (ΕΕ L 314 της 5.12.2019, σ. 115)
EL                                                    4                                                     EL
 ---pagebreak---           που διατηρούν προβατοειδή και αιγοειδή μικρότερα των 12 μηνών να ταυτοποιούν τα
          ζώα τους με ένα και μόνο ηλεκτρονικό ενώτιο στο οποίο αναγράφεται με ευδιάκριτο
          τρόπο ο μοναδικός αριθμός καταχώρισης και ο κωδικός ταυτοποίησης, όταν τα ζώα
          αυτά προορίζονται να μεταφερθούν σε σφαγείο στο ίδιο κράτος μέλος, αφού
          υποβληθούν σε εργασία συγκέντρωσης ή σε διαδικασία πάχυνσης. Ύστερα από την
          έκδοση του κατ’ εξουσιοδότηση κανονισμού (EE) 2019/2035, η Επιτροπή έλαβε
          διάφορες παρατηρήσεις από ορισμένα ενδιαφερόμενα μέρη και κράτη μέλη, σχετικά
          με τις πιθανές συνέπειες της εφαρμογής της εν λόγω παρέκκλισης, η οποία θεωρήθηκε
          υπερβολικά επαχθής για τους εκτροφείς προβατοειδών και αιγοειδών, ιδίως λόγω της
          χαμηλής τιμής που λαμβάνουν στην αγορά για τα ζώα που εσφάγησαν για
          κατανάλωση από τον άνθρωπο. Εάν ληφθούν υπόψη οι εκτιμήσεις που παρατίθενται
          στο άρθρο 118 παράγραφος 3 του κανονισμού (EE) 2016/429, ένα συμβατικό ενώτιο
          ή μια συμβατική ταινία στο μεσοκύνιο θα μπορούσε να θεωρηθεί ότι εξασφαλίζει
          επαρκές επίπεδο ιχνηλασιμότητας, όταν νεαρά δεσποζόμενα αιγοπρόβατα από
          διαφορετικές εγκαταστάσεις προέλευσης μεταφέρονται, κατόπιν διαδικασίας
          πάχυνσης, σε σφαγείο. Επίσης, μπορεί να εξασφαλιστεί επαρκές επίπεδο
          ιχνηλασιμότητας μόνον εάν οι εν λόγω μετακινήσεις καταγράφονται σε μία ενιαία
          βάση δεδομένων και, συνεπώς, πραγματοποιούνται εντός του ίδιου κράτους μέλους,
          πράγμα που αποτελεί επίσης απαίτηση για τις περισσότερες από τις άλλες
          παρεκκλίσεις που προβλέπονται στο άρθρο 46 του κατ’ εξουσιοδότηση κανονισμού
          (EE) 2019/2035.
   (4)    Λαμβανομένων υπόψη των ανωτέρω, είναι σκόπιμο να τροποποιηθεί ο κανονισμός
          (EE) 2019/2035, με την προσθήκη συμπληρωματικής παρέκκλισης για τα νεαρά
          δεσποζόμενα προβατοειδή και αιγοειδή ζώα, έτσι ώστε να μην επιβάλλονται
          δυσανάλογες επιβαρύνσεις και δαπάνες στους υπευθύνους επιχειρήσεων, ενώ
          παράλληλα εξασφαλίζεται η ιχνηλασιμότητα των δεσποζόμενων προβατοειδών και
          αιγοειδών και η ομαλή λειτουργία του συστήματος ταυτοποίησης και καταχώρισης
          των εν λόγω ζώων.
   (5)    Επιπλέον, το άρθρο 108 του κανονισμού (EE) 2016/429 απαιτεί από τα κράτη μέλη να
          διαθέτουν σύστημα για την ταυτοποίηση και την καταχώριση των δεσποζόμενων
          χερσαίων ζώων, συμπεριλαμβανομένων των δεσποζόμενων προβατοειδών και
          αιγοειδών. Το σύστημα αυτό θα πρέπει να διαθέτει καθιερωμένες διαδικασίες για την
          ορθή λειτουργία του, μεταξύ άλλων και για τη διαχείριση των παρεκκλίσεων που
          εφαρμόζονται στα κράτη μέλη. Για να αποφευχθεί κάθε κίνδυνος για την υγεία των
          ζώων και για να εξασφαλιστεί η ιχνηλασιμότητα των δεσποζόμενων προβατοειδών
          και αιγοειδών, όταν εφαρμόζονται ορισμένες παρεκκλίσεις που προβλέπονται στο
          άρθρο 46 του κανονισμού (EE) 2019/2035, τα κράτη μέλη θα πρέπει να υποχρεούνται
          να καθιερώνουν διαδικασίες για την εφαρμογή των εν λόγω παρεκκλίσεων.
   (6)    Δεδομένου ότι ο κανονισμός (ΕΕ) 2019/2035 αρχίζει να εφαρμόζεται από τις 21
          Απριλίου 2021, ο παρών κανονισμός θα πρέπει επίσης να αρχίσει να εφαρμόζεται από
          την ίδια ημερομηνία,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                            Άρθρο 1
   Ο κατ’ εξουσιοδότηση κανονισμός (ΕΕ) 2019/2035 τροποποιείται ως εξής:
   1)        Στο άρθρο 45 παράγραφος 4, το στοιχείο α) αντικαθίσταται από το ακόλουθο
            κείμενο:
EL                                             5                                            EL
 ---pagebreak---            «α)   ένα από τα μέσα ταυτοποίησης που αναφέρονται στην παράγραφο 2 του
                 παρόντος άρθρου, σύμφωνα με τις παρεκκλίσεις που προβλέπονται στο άρθρο
                 46·»
   2)      Στο άρθρο 46, προστίθεται η ακόλουθη παράγραφος 5:
           «5.   Κατά παρέκκλιση από το άρθρο 45 παράγραφος 2, οι υπεύθυνοι επιχειρήσεων
                 που διατηρούν προβατοειδή και αιγοειδή τα οποία προορίζονται να
                 μεταφερθούν σε σφαγείο αφού υποβληθούν σε διαδικασία πάχυνσης σε άλλη
                 εγκατάσταση, μπορούν να ταυτοποιήσουν κάθε ζώο τουλάχιστον με
                 συμβατικό ενώτιο ή με συμβατική ταινία στο μεσοκύνιο, όπως αναφέρεται στα
                 στοιχεία α) και β) του παραρτήματος III, στα οποία αναγράφεται με
                 ευδιάκριτο, ευανάγνωστο και ανεξίτηλο τρόπο είτε ο μοναδικός αριθμός
                 καταχώρισης της εγκατάστασης γέννησης του ζώου είτε ο κωδικός
                 ταυτοποίησης του συγκεκριμένου ζώου, υπό την προϋπόθεση ότι τα εν λόγω
                 ζώα:
                 α)    δεν προορίζονται να μετακινηθούν σε άλλο κράτος μέλος·
                 και
                 γ)    σφαγιάζονται πριν από την ηλικία των 12 μηνών.»
   3)      Στο άρθρο 48 παράγραφος 4, προστίθεται το ακόλουθο στοιχείο γ):
           «γ)   από τους υπευθύνους επιχειρήσεων για την εφαρμογή των παρεκκλίσεων που
                 προβλέπονται στο άρθρο 46 παράγραφοι 4 και 5.»
                                            Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην
   Επίσημη Εφημερίδα της Ευρωπαϊκής Ένωσης.
   Εφαρμόζεται από την 21η Απριλίου 2021.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 25.8.2020
                                             Για την Επιτροπή
                                             Η Πρόεδρος
                                             Ursula VON DER LEYEN
EL                                             6                                           EL